Държавен вестник, бр. 23, 2010 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  23
Назначаване на инспектори от Агенцията
Член 11
а) i) Генералният директор уведомява Общ­
ността и държавите членки, в случай че Съве­
тът одобри длъжностно лице за инспектор на 
Агенцията. Освен ако Общността не уведоми 
генералния директор за отхвърлянето на такова 
длъжностно лице за инспектор за държавите 
членки в тримесечен срок считано от датата на 
получаване на уведомлението за одобрението 
на Съвета, инспекторът, за чието назначение 
Общността и държавите членки са надлежно 
уведомени, се счита за назначен в държавите 
членки.
ii) По искане на Общността или по своя 
собствена инициатива генералният директор 
незабавно информира Общността и държавите 
членки за оттеглянето на назначението на всеки 
служител като инспектор за държавите членки.
б) Уведомлението, посочено в буква а), се 
счита за получено от държавите членки седем 
дни след датата, на която Агенцията е изпра­
тила с препоръчано писмо уведомлението до 
Общността и държавите членки.
Визи
Член 12
Всяка държава членка в рамките на един 
месец от получаване на искане предоставя 
на посочения в искането назначен инспектор 
входни/изходни и/или транзитни визи там, 
където е необходимо, с цел обезпечаване на 
инспектора достъп и престой на територията 
на заинтересованата държава членка с оглед 
изпълняване на служебните му задължения. 
Всички необходими визи трябва да са със срок 
на валидност поне една година и при възник­
ване на необходимост се подновяват с оглед 
покриване времетраенето на назначението на 
инспектора в държавите членки.
Допълнителни договорености
Член 13
а) Когато дадена държава членка или Общ­
ността според случая или Агенцията заявят, че 
е необходимо в допълнителни договорености 
да се определи начинът, по който да се осъ­
ществяват мерките, заложени в този протокол, 
тази държава членка или тази държава членка 
и Общността и Агенцията съгласуват такива 
допълнителни договорености в рамките на 
90-дневен срок считано от датата на влизане 
на този протокол в сила или в случаите, в 
които сигнализирането за необходимостта от 
такива допълнителни договорености е стана­
ло след влизането на този протокол в сила в 
рамките на 90-дневен срок от датата на такова 
сигнализиране.
б) До влизане в сила на всякакви необходи­
ми допълнителни договорености Агенцията е 
упълномощена да прилага мерките, залегнали 
в протокола.
Системи за комуникация
Член 14
а) Всяка държава членка разрешава и защи­
тава свободната комуникация за официални цели 
на Агенцията между инспекторите на Агенци­
ята в тази държава членка и Управлението на 
Агенцията и/или регионалните є бюра, вклю­
чително автономно или неавтономно предаване 
на информация, генерирана от устройствата на 
Агенцията за съхраняване и/или за наблюдение 
или измерване. След консултации със заинтере­
сованата държава членка Агенцията има правото 
да се възползва от международните системи 
за пряка комуникация, в т. ч. спътниковите 
системи и други видове телекомуникационни 
свръзки, които не се използват в тази държава 
членка. По искане на дадена държава членка 
или на Агенцията в допълнителните догово­
рености се посочват подробности относно 
изпълнението на този параграф по отношение 
на автономното или неавтономното предаване 
на информация, генерирана от устройствата на 
Агенцията за съхраняване и/или за наблюдение 
или измерване.
б) Свръзките и предаването на информация, 
както се разпорежда в параграф а) по-горе, по 
подходящ начин трябва да отчитат необходи­
мостта за защита на информация, чувствителна 
от гледна точка на собственост или търговски 
интерес, или проектна информация, която заин­
тересованата държава членка счита за особено 
чувствителна.
Защита на поверителната информация
Член 15
а) Агенцията поддържа строг режим за осигу­
ряване на ефективна защита срещу разкриването 
на търговски, технологични и индустриални 
тайни, както и друга поверителна информация, 
доведена до нейното знание, включително такава 
информация, станала известна на Агенцията 
при прилагането на този протокол.
б) Режимът, посочен в параграф а), включва 
между другото разпоредби, отнасящи се до:
i) общите принципи и свързаните с тях мерки 
за работа с поверителна информация;
ii) условия за наемане на персонал, свърза­
ни със защитата на поверителна информация;
iii) процедури при поява на нарушения или 
при съмнения за нарушения в поверителността.
в) Режимът, посочен в буква а) по-горе, 
периодически се утвърждава и преразглежда 
от Съвета.
Приложения
Член 16
а) Приложенията към този протокол са 
неразделна част от него. С изключение на це­
лите на внасяне на промени в приложение I и 
приложение II терминът „протокол“ по смисъла, 
в който е употребен в този документ, означава 
протокола заедно с приложенията към него.